**Forretningsudvalgsmøde den 28. september 2021 kl. 20 (virtuelt)**

Til stede: Anders Holst, Lene Hjorth, Willy Dahl og Søren Riiskjær (ref).

*Dagsorden*

1. Godkendelse af dagsorden
2. Økonomisk status
3. Opfølgning på bestyrelsesmøde herunder spørgsmålet om juridisk responsum vedr. matriklerne ved møllen
4. Udarbejdelse af årshjul - herunder ny budgetpraksis
5. Indhentning af mailadresser
6. Udvalgene
7. Dagsorden for kommende bestyrelsesmøde
8. Eventuelt

**Ad 1. Godkendelse af dagsorden**

Godkendt

**Ad 2. Økonomisk status**

Willy har nu fået adgang til konto i Sparekassen Sjælland og er ved at få et overblik over økonomien i forbindelse med istandsættelse af møllen. Der foreligger stadig nogle udeståender. Willy får support af Kim fra bestyrelsen til det videre forløb.

For at få adgang til foreningens konto i Danske Bank skal hele bestyrelsen indsende kopi af pas og kørekort/sundhedskort. Men umiddelbart ser den økonomiske status tilfredsstillende ud.

**Ad 3. Opfølgning på bestyrelsesmøde**

Anders finder en uafhængig advokat til at udarbejde et responsum om matriklerne ved møllen i henhold til bestyrelsens beslutning. Forretningsudvalget udarbejder i fællesskab et kommissorium.

**Ad. 4. Årshjul**

Lene og Søren udarbejder et udkast til årshjul for bestyrelse og udvalg. Årshjulet skal indarbejde den nye budgetpraksis, hvorefter alle udvalg skal fremlægge budgetforslag for det kommende år til godkendelse i bestyrelsen, før bestyrelsen kan fremlægge et samlet budgetforslag for generalforsamlingen.

**Ad 5. Mailadresser**

Lene hverver en person til at forestå arbejdet med at indhente mailadresser på foreningens medlemmer.

**Ad 6. Udvalgene**

Forretningsudvalget konstaterede, at arbejdet i udvalgene er kommet i god gænge. Der blev udtrykt stor anerkendelse af By- og Havneudvalgets forskønnelsesprojekt.

**ad 7. Dagsorden for kommende bestyrelsesmøde**

Forretningsudvalget foreslår følgende dagsorden:

1. Godkendelse af dagsorden
2. Økonomisk status
3. Drøftelse og godkendelse af forslag til årshjul
4. Nyt fra udvalgene
   1. Landudvalget
   2. By- og Havneudvalget
   3. Formidlingsudvalget
   4. Mølleudvalget
   5. Aktivitetsudvalget
5. Meddelelser
6. Eventuelt

Alle bestyrelsesmedlemmer skal medbringe pas og kørekort/sundhedskort til mødet.

**ad 8 Eventuelt**

Willy meddelte at han havde givet grønt lys til slåning af marken ved møllen.

Søren orienterede om status for GDPR i frivillige foreninger. Regeringens bestræbelser på at lette bestemmelserne for frivillige foreninger synes at være gået i hårdknude.

SR/29 sep 21